கேள்வி: ஈ. வி. கல்யாணி பற்றி நீங்கள் என்ன அறிந்துள்ளீர்கள்?
பதில்: ஈ. வி. கல்யாணி (1908 – 27 சூலை 2001) தாய்மை மற்றும் மகப்பேறு முதுகலை மருத்துவப்பட்டம் பெற்ற தமிழ்நாடு முதல் பெண் மருத்துவர். சென்னை மகளிருக்கான தனியார் மருத்துவமனையை தோற்றுவித்தவர்.
கேள்வி: ஈ. வி. கல்யாணி - மருத்துவப் பணி என்பது என்ன?
பதில்: 1932 ஆம் ஆண்டு மருத்துவம் படித்து முடித்த கல்யாணி, 1934 ஆம் ஆண்டு டிஜிஓ பட்டம் பெற்றார். 1937 ஆம் ஆண்டு தாய்மை மற்றும் மகப்பேறு முதுநிலை பட்டம் பெற்றார். இந்தப் பட்டம் பெற்ற முதல் தமிழ்ப் பெண் கல்யாணி ஆவார். 1934 ஆம் ஆண்டு எழும்பூர் தாய் சேய் நல மருத்துவமனையில் ஹவுஸ் சர்ஜனாகப் பணியைத் தொடங்கிய கல்யாணி, 1965 ஆம் ஆண்டு அதன் கௌரவ சிவில் சர்ஜன் மற்றும் விரிவுரையாளாரகப் பதவி விலகினார். மாணவர்களுக்குக் கற்று தருவது கல்யாணிக்கு மிகவும் பிடித்த பணி. இறுதி பத்தாண்டு காலம் இந்தப் பதவியை வகித்தார். முதல் தனியார் மகளிர் மருத்துவமனை 1940 ஆம் ஆண்டு சென்னை எட்வர்ட்ஸ் எலியட்ஸ் சாலையிலிருந்து மிகவும் அருகில் அமைந்த கல்யாணியின் இல்லமான “துவாராகா”விற்குள்ளேயே “கல்யாணி மருத்துவமனை” தொடங்கப்பட்டது. நான்கு படுக்கைகளுடன் தொடங்கப்பட்ட இந்தச் சிறிய மருத்துவமனை, பெண்களுக்காக நகரில் தொடங்கப்பட்ட முதல் மருத்துவமனையாகும். கௌரவ மருத்துவராக பணியாற்றினாலும், இந்த மருத்துவமனையில் மயிலாப்பூர் மற்றும் திருவல்லிக்கேணி பகுதிப் பெண்களுக்கு மருத்துவம் பார்த்து வந்தார் கல்யாணி. 1965 ஆம் ஆண்டு வரை குஜராத்தி சஹாயகாரி மருத்துவமனையில் தனி மகப்பேறு பிரிவை அமைத்து, அதைத் திறம்பட நடத்தி வந்தார். கூடுதலாக வாலன்டரி மருத்துவ மையத்திலும் தன்னார்வ பணியாற்றினார். இவர் பணம் இல்லாதவர்களுக்கு இலவசமாக மருத்துவம் பார்த்துள்ளார். அவரிடம் பேறுகால சிகிச்சை பெற்ற பெண்கள் சிலர் தங்கள் குழந்தைகளுக்கு கல்யாண், கல்யாணி என்று அவர் பெயரையே வைத்திருக்கிறார்கள். அருகே இருந்த சி.எஸ். ஐ கல்யாணி மருத்துவமனையால் குழப்பம் வர, கல்யாணி மருத்துவமனை ஈ.வி. கல்யாணி மருத்துவமனை எனப் பெயர்மாற்றம் அடைந்தது. கல்யாணி அம்மாள் முதுமை காரணமாக 1990 ஆம் ஆண்டுக்கு பிறகு மருத்துவமனை நிர்வாகத்தை அவர் உறவினர்களான மருத்துவர் கீதா அர்ஜுனும், உமா ராமும் கவனித்துக் கொண்டனர்.
கேள்வி: ஈ. வி. கல்யாணி - இறப்பு குறித்து விரிவாக சொல்லுங்கள்.
பதில்: 2001 ஆம் ஆண்டு நிமோனியா நோயால் பாதிக்கப்பட்ட கல்யாணி, தன் 93 வது வயதில் சூலை 27 அன்று இறந்தார்.